**ΑΣΚΗΣΕΙΣ 1ΟΥ ΚΕΦΑΛΑΙΟΥ**

**ΑΣΚΗΣΗ 1Η**

Μια οικονομία που παράγει δύο μόνο αγαθά Χ και Υ με δεδομένη τεχνολογία έχει έναν άριστο συνδυασμό Χ=1000 και Υ=800. Το κόστος ευκαιρίας του Χ σε όρους του Υ είναι σταθερό και ίσο με 2.

Α) να βρεθεί αν είναι εφικτοί, ανέφικτοι ή μέγιστοι οι παρακάτω συνδυασμοί:

1) Χ=800 και Υ= 1150 , 2) Χ=300 και Υ=2300 , 3) Χ=1100 και Υ= 600

Β) Ποια είναι η μέγιστη ποσότητα του Χ που μπορεί να παράγει η οικονομία;

Γ) Ποια είναι η μέγιστη ποσότητα του Υ που μπορεί να παράγει η οικονομία;

**ΑΣΚΗΣΗ 2Η**

Μια οικονομία παράγει δύο αγαθά Χ και Υ χρησιμοποιώντας 6 εργαζόμενους. Το επίπεδο εξειδίκευσης των εργαζομένων είναι τέτοιο, ώστε να προκύπτουν τα δεδομένα παραγωγής των δύο αγαθών του παρακάτω πίνακα:

Α) να κατασκευάσετε την ΚΠΔ της οικονομίας

Β) να εξετάσετε αν ισχύει ο νόμος του αυξανόμενου κόστους ευκαιρίας στην παραγωγή και των δύο αγαθών.

Γ) να υπολογίσετε τη μέγιστη ποσότητα του Υ που αντιστοιχεί σε Χ=80 μονάδες.

Δ) να υπολογίσετε το ΚΕΧ, όταν η παραγωγή του Χ αυξάνεται από 80 σε 108 μονάδες.

|  |  |  |
| --- | --- | --- |
| **ΑΡΙΘΜΟΣ ΕΡΓΑΖΟΜΕΝΩΝ** | **ΜΟΝΑΔΕΣ Χ** | **ΜΟΝΑΔΕΣ Υ** |
| 1 | 60 | 58 |
| 2 | 100 | 106 |
| 3 | 120 | 130 |
| 4 | 132 | 160 |
| 5 | 140 | 200 |
| 6 | 144 | 240 |

**ΑΣΚΗΣΗ 3Η**

Μια οικονομία με δεδομένη τεχνολογία παράγει δύο αγαθά Χ και Υ. Ο παρακάτω πίνακας μας δίνει συνδυασμούς όταν απασχολούνται όλοι οι παραγωγικοί συντελεστές που διαθέτει

|  |  |  |
| --- | --- | --- |
| **ΣΥΝΔΥΑΣΜΟΙ** | **ΑΓΑΘΟ** **Χ** | **ΑΓΑΘΟ** **Υ** |
| Α | 0 | 110 |
| Β | 10 | 90 |
| Γ | 20 | 50 |
| Δ | 30 | 0 |

Να βρεθεί αν οι παρακάτω συνδυασμοί είναι εφικτοί, ανέφικτοι ή άριστοι

Α) Χ=14 και Υ=74 Β) Χ=22 και Υ=44 Γ) Χ=8 και Υ=92

**ΑΣΚΗΣΗ 4η**

Έστω δύο χώρες η Α και η Β . Κάθε μία από αυτές έχει 10.000 εργαζομένους και παράγει δύο αγαθά Χ και Υ . Οι εργάτες σε κάθε χώρα είναι το ίδιο κατάλληλοι στην παραγωγή των δύο αγαθών. Ο βαθμός όμως εξειδίκευσης των εργατών διαφέρει μεταξύ των δύο χωρών. Έτσι στην χώρα Α ο κάθε εργάτης μπορεί να παράγει είτε 20 μονάδες Χ είτε 4 μονάδες Υ.

Στην χώρα Β ο κάθε εργάτης μπορεί να παράγει είτε 24 μονάδες Χ είτε 12 μονάδες Υ.

Α) να κατασκευάσετε την ΚΠΔ για κάθε οικονομία και να αιτιολογήσετε την μορφή της.

Β) ποια χώρα παράγει με μικρότερο κόστος το αγαθό Χ και ποια το αγαθό Υ;

ΑΣΚΗΣΗ 5Η

Δίνεται ο παρακάτω πίνακας με τους μέγιστους συνδυασμούς παραγωγικών δυνατοτήτων μιας οικονομίας που παράγει δύο αγαθά: τραπέζια και καρέκλες. Απασχολούνται όλοι οι παραγωγικοί συντελεστές και η τεχνολογία είναι δεδομένη.

|  |  |  |
| --- | --- | --- |
| Συνδυασμοί | Τραπέζια | Καρέκλες |
| Α | 0 | 200 |
| Β | 20 | 180 |
| Γ | 30 | 160 |
| Δ | 50 | 100 |
| Ε | 60 | 60 |
| Ζ | 72 | 0 |

1. Πόσες καρέκλες πρέπει να θυσιαστούν για να παραχθούν 40 τραπέζια;
2. Πόσα τραπέζια πρέπει να θυσιαστούν για να παραχθούν 80 καρέκλες;
3. Πόσες καρέκλες πρέπει να θυσιαστούν για να αυξηθούν τα τραπέζια από 45 σε 56

**Αν παράγονται διπλάσιες ποσότητες από καρέκλες, ενώ οι ποσότητες από τα τραπέζια παραμένουν οι ίδιες, να κατασκευάσετε την νέα ΚΠΔ στο ίδιο σχήμα με**

την αρχική και να αιτιολογήσετε που μπορεί να οφείλεται αυτή η μετατόπιση της καμπύλης.

**ΑΣΚΗΣΗ 6Η**

Μια οικονομία παράγει δύο αγαθά Χ και Υ και απασχολεί 4 εργάτες. Ο κάθε εργάτης μπορεί να παράγει σε μία ημέρα είτε 8 μονάδες του Χ είτε 16 μονάδες του αγαθού Υ.

Α) να προσδιορίσετε την μέγιστη ποσότητα του Υ που αντιστοιχεί σε Χ=30

Β) να εξετάσετε αν είναι εφικτός ο συνδυασμός Ζ (Χ=20, Υ=30).

Γ) πόσες μονάδες του αγαθού Χ θα θυσιαστούν για να παραχθούν οι πρώτες 40 μονάδες του αγαθού Υ

Δ) να σχεδιάσετε την ΚΠΔ της οικονομίας και να αιτιολογήσετε την μορφή της Ε) αν αυξηθεί ο αριθμός των εργατών από 4 σε 6 να κατασκευάσετε την νέα ΚΠΔ (υποθέτουμε ότι η αύξηση του αριθμού εργατών δεν επηρεάζει την απόδοση κάθε εργάτη)

**ΑΣΚΗΣΗ 7Η**

Δίνεται ο ακόλουθος πίνακας μιας οικονομίας που παράγει δύο μόνο αγαθά Χ και Υ, απασχολώντας πλήρως και αποδοτικά τους παραγωγικούς συντελεστές που διαθέτει

|  |  |  |  |  |
| --- | --- | --- | --- | --- |
| **ΣΥΝΔΥΑΣΜΟΙ** | **ΑΓΑΘΟ Χ** | **ΑΓΑΘΟ Υ** | **Κόστος ευκαιρίας του Υ σε όρους Χ** | **Κόστος ευκαιρίας του Χ σε όρους Υ** |
| Α | 0 | 50 |  |  |
| Β | 20 | 46 |  |  |
| Γ | 40 | 40 |  |  |
| Δ | 60 |  |  |  |
| Ε | 80 | 16 |  |  |
| Ζ |  | 0 |  |  |

**Ζητούνται**

1. Να συμπληρωθούν τα κενά του πίνακα αν γνωρίζουμε ότι το κόστος ευκαιρίας του Υ σε όρους του Χ από τον Ε στον Ζ συνδυασμό είναι **1,25** και το κόστος ευκαιρίας του Χ από τον Γ στον Δ συνδυασμό είναι **0,5.**
2. Να σχεδιαστεί η καμπύλη παραγωγικών δυνατοτήτων της οικονομίας και να σχολιαστεί η εξέλιξη του κόστους ευκαιρίας.
3. Αν η οικονομία παράγει τον εφικτό συνδυασμό Κ **(Χ=10, Υ=36),** ποια η δυνατότητα αύξησης παραγωγής του Υ, αν εξακολουθεί να παράγει τις ίδιες ποσότητες για το Χ.
4. Αν η οικονομία παράγει **35** μονάδες Υ ποιες οι δυνατότητες παραγωγής για το Χ;
5. Αν η οικονομία αποφασίσει να αυξήσει την παραγωγή της από **30** σε **70** μονάδες Χ, ποια η απώλεια του Υ;
6. Αν η οικονομία παράγει τις **34** πρώτες μονάδες του Υ, ποια η απώλεια του Χ;
7. Πόσες μονάδες του Υ θυσιάζονται για να παραχθούν οι **44** τελευταίες μονάδες του Χ;
8. Να εξεταστεί αν ο συνδυασμός **Λ (Χ=90 και Υ=6)** είναι εφικτός . Τι συμβαίνει στην οικονομία όταν παράγεται αυτός ο συνδυασμός;

Και ποιο είναι το κόστος ευκαιρίας για την μετάβασή μας στον άριστο συνδυασμό;

9. Πως είναι δυνατόν να παραχθεί ο ανέφικτος συνδυασμός που αντιστοιχεί σε **20** μονάδες του αγαθού Χ και **50** μονάδες του αγαθού Υ;

**ΑΣΚΗΣΗ 8Η**

Δίνεται ο παρακάτω πίνακας εναλλακτικών δυνατοτήτων παραγωγής μιάς οικονομίας μιας χώρας Α που με δεδομένη τεχνολογία βρίσκεται σε συνθήκες πλήρους απασχόλησης των μέσων παραγωγής της

|  |  |  |  |  |
| --- | --- | --- | --- | --- |
| **ΣΥΝΔΥΑΣΜΟΙ** | **ΓΕΩΡΓΙΚΑ ΠΡΟΪΟΝΤΑ (σε τόνους)** | **ΒΙΟΜΗΧΑΝΙΚΑ ΠΡΟΪΟΝΤΑ (σε χιλιάδες μονάδες** | **ΚΟΣΤΟΣ ΕΥΚΑΙΡΙΑΣ ΓΕΩΡΓΙΚΩΝ ΠΡΟΪΟΝΤΩΝ** | **ΚΟΣΤΟΣ ΕΥΚΑΙΡΙΑΣ ΒΙΟΜΗΧΑΝΙΚΩΝ ΠΡΟΪΟΝΤΩΝ** |
| Α | 12 | 0 |  |  |
| Β | 11 | 1 |  |  |
| Γ | 9 | 2 |  |  |
| Δ | 7 | 3 |  |  |
| Ε | 4 | 4 |  |  |
| Ζ | 0 | 5 |  |  |

Να συμπληρωθεί ο πίνακας

Α) να κατασκευάσετε την ΚΠΔ της οικονομίας

Β) τι θα συμβεί στην ΚΠΔ αν

1. Γίνει μια νέα επαναστατική τεχνολογική ανακάλυψη στον τομέα της τεχνολογίας παραγωγής που χρησιμοποιεί η χώρα Α
2. «γεράσει» ο τεχνολογικός εξοπλισμός της χώρας Α
3. Η χώρα Α έλθει σε πολεμική σύρραξη με μια άλλη χώρα και προκληθούν σοβαρές ανθρώπινες απώλειες και υλικές καταστροφές;
4. Οι επιλογές της κοινωνίας ευνοήσουν την αύξηση της βιομηχανικής παραγωγής σε βάρος της γεωργικής;
5. Επέλθει οικονομική ανάπτυξη με αυξημένη βιομηχανική ανάπτυξη και μειωμένη γεωργική ανάπτυξη;
6. Τι θα μπορούσε να προκαλέσει στην οικονομία της χώρας Α μια μετακίνηση από τον συνδυασμό Γ στον συνδυασμό Δ;
7. Με ποιους τρόπους κατά την γνώμη σας η οικονομία της χώρας Α μπορεί να μετακινηθεί από το σημείο Δ σε ένα σημείο Λ δεξιά της ΚΠΔ;
8. Τι συμβαίνει αν η οικονομία Α παράγει, με δεδομένη την ΚΠΔ , 7 μονάδες γεωργικών προϊόντων και 2 μονάδες βιομηχανικών;
9. Αν η οικονομία της χώρας Α δεχθεί μετανάστες από άλλες χώρες, τι θα συμβεί στην ΚΠΔ της;
10. Αν άνεργοι της χώρας Α μεταναστεύσουν στο εξωτερικό, τι θα συμβεί στην ΚΠΔ;
11. Να δείξετε σκιαγραφώντας το κατάλληλο μέρος το κύριο οικονομικό πρόβλημα της χώρας Α, που είναι βέβαια και το κύριο οικονομικό πρόβλημα κάθε κοινωνίας του πλανήτη μας.
12. Η ΚΠΔ της οικονομίας έχει σταθερό, αυξανόμενο ή φθίνον κόστος και γιατί;

**ΑΣΚΗΣΗ 9Η**

1. Δίνεται ο ακόλουθος πίνακας μιας οικονομίας που παράγει δύο μόνο αγαθά Χ και Υ, απασχολώντας όλους τους συντελεστές παραγωγής.

|  |  |  |  |  |
| --- | --- | --- | --- | --- |
| **ΣΥΝΔΥΑΣΜΟΙ** | **ΑΓΑΘΟ Χ** | **ΑΓΑΘΟ Υ** | **Κόστος ευκαιρίας του Χ σε όρους του Υ** | **Κόστος ευκαιρίας του Υ σε όρους του Χ** |
| Α | 0 | 50 |  |  |
|  |  |  | ; | ; |
| Β | 20 | 46 |  |  |
|  |  |  | ; | ; |
| Γ | 40 | 40 |  |  |
|  |  |  | 0,5 | ; |
| Δ | 60 |  |  |  |
|  |  |  | ; | ; |
| Ε | 80 | 16 |  |  |
|  |  |  | ; | 1,25 |
| Ζ | ; | 0 |  |  |

1. Ζητούνται:
2. Α) Να συμπληρωθεί ο πίνακας
3. Β) να σχεδιαστεί η ΚΠΔ και να σχολιαστεί η εξέλιξη του ΚΕΧ
4. Γ) αν η οικονομία παράγει 35 μονάδες Υ ποιες οι δυνατότητες παραγωγής της για το Χ;
5. Δ) αν η οικονομία παράγει τον εφικτό συνδυασμό Κ (Χ=10 και Υ=36), ποια η δυνατότητα αύξησης της παραγωγής του Υ, αν εξακολουθεί να παράγει τις ίδιες ποσότητες για το Χ;
6. Ε) αν η οικονομία αποφασίσει να αυξήσει την παραγωγή της από 30 σε 70 μονάδες Χ, ποια η απώλεια του Υ;
7. Στ) αν η οικονομία παράγει τις 34 πρώτες μονάδες Υ, ποια η απώλεια του Χ;
8. Ζ) πόσες μονάδες του Υ θυσιάζονται για να παραχθούν οι 44 τελευταίες μονάδες του Χ;